**Avgustin i vrijeme**

Jedna od najbitnijih filozofskih koncepcija vremena dolazi od Sv. Avgustina. U okviru njegovog spisa “Ispovijesti” ovoj temi je posvetio 11. knjigu, pa bi se na osnovu ne pretjerano heremeneutički zahtjevnog teksta mogle dovoljno iscrpno spoznati elementarne postavke njegovog učenja o ovom fenomenu.

Ovdje ćemo ukazati, kao jednu moguću smjernicu za tumačenje i razumijevanje njegovog djela na interpretativne pokušaje njemačkog filozofa R. Safranskog. Tako on u svojoj knjizi “Vrijeme” razmatra Avgustinov pojam vremena I uviđa kako Božje djelanje u vremenu i čovjekovu neslobodu Avgustin zapravo ilustruje čuvenim primjerom o pjesmi u jedanaestoj knjizi “Ispoviesti”, posvećenoj temi vremena. Onaj ko zna neku pjesmu napamet, i riješi da je otpjeva, ističe Safranski, obuhvata čitav jedan period vremena: “on izvlači pjesmu iz prošlosti, iz pamćenja, iznosi je u sađašnjosti, što traje određeno vrijeme, dakle proteže se i u budućnost. Pjesma, aktualizovana u vremenskom slijedu, slikovito predstavlja djelanje koje obuhvata neki vremenski raspon. Otprilike tako bi budućnost shvatio onako dobro kao što sam učinio to ja s pomenutom arijom, taj bi duh izazvao divljenje koje bi išlo do preneraženosti.“ Gospodar vremena drži vrijeme sabrano u sebi kao pjevač svoju pjesmu.

Bilo bi sada poželjno razmotriti navedeni citat a isto tako I pokušati da se kroz cjelokupno iščitavanje 11.knjige napravi razlika između vremenskih dimenzija.

Nadalje, a na osnovu navedenog teksta safranskog, sam interpretator zaključuje kako pjevač poznaje svoju pjesmu. Ali što se tiče pjesme Božje, mi smo njen dio, na izvjestan način nota ili slovo, a ne poznajemo čitavu pjesmu, pa bi pjesma kojoj pripadamo postojala kao neki program koji se odvija a da mi ne možemo uticati na njega, pri čemu je Bog veliki programer. To nas podseća na film Matriks, ističe slikovito Safranski, u kome se radi o ljudima koji sebe smatraju sopstvima, a ipak su samo programirani proizvodi. “Program koji izvode sadrži njihovu budućnost. Oni ne delaju stvarno, ne sviraju sami, njih sviraju. Pređstava da smo svi pesma Božja spočetka može delovati simpatično, dok se u ljupkoj slici ne primeti užasna predstava apsolutne predodređenosti. Sto se tiče samog Avgustina, to ga je sve više mučilo što je više stario.”

Safranski dalje kaže, a time istovremeno potvrđuje ličnu dramu Avgustina kada je vrijeme u pitanju: “Muči ga predstava da je sve što se zbiva u vremenu unapred odlučeno, baš kao u nekoj pesmi. Doživljava vlastito vreme kao iluzionističku pozadinu za delovanje nadvremenske sile. Što god da započne, čovek u stvari nikad nije imao šanse. Sve je bilo unapred određeno. Vreme se pretvara u košmar. Zaleđeno je u Božjoj odluci. Sve se kreće tek prividno. Vreme determinisano bez ostatka u stvari više i nije vreme. Pretvorilo se u zatvoreni prostor. Može se reći i: u zatvor.”

Razmotriti sljedeće citate iz “Ispovijesti” Sv. Avgustina, odabrati jedan I na osnovu njegove sadržine napisati kratak esej (do 2. Str.)

“Šta je odista vreme? Ko bi tako lako i kratko mogao da ga objasni? Zar bi mogao iko, čak i u mislima, da sazda razgovetan pojam o njemu i privede ovaj u reči? Ima li zaista u našem govoru običnije ideje i bolje poznate od ideje vremena? Kad govorimo o vremenu, razumevamo mi sve ono što kažemo, jednako kao i kad neko drugi govori o tome.”

“Šta je, dakle, vreme? Dok me niko ne pita, ja znam, kad bi, pak, valjalo da to objasnim- ja ne znam.”

“No, dva vremena, prošlost i budućnost, kako ona upravo postoje, pošto prvog nema više, a drugog od njih još uvek nema? Jer ona sadašnjost koja bi uvek trajala ne prelazeći u prošlost ne bi bila nadalje vreme, već večnost. (Aristotel bi rekao da je sadašnjost trenutak bez trajanja).”

“Dakle, ako bi sadašnjost, da bi bila vreme, morala da iščezne u prošlost, kako bismo mogli tvrditi da ona postoji, kad već jedini razlog tog postojanja je u tome da ne postoji više?”

“Pri svemu tome, Gospode, mi ipak opažamo intervale vremena, poredeći ih među sobom, i govorimo da su duži ili kraći, mereći koliko se puta upravo jedno vreme odnosi prema drugom. Kažemo tako da je ovo dvaput, ono triput veće od nekog trećeg vremena, ili da je jednako s njim. No mi, putem trenutnih utisaka o njemu merimo vreme koje protiče, pa ko bi mogao onda da izmeri prošlost koje više nema, ili budućnost koje više nema- sem ako ne smatramo da je merljivo ne-biće? Prođe li jednom, ono se ne može više meriti, jer više ne postoji. Istražujem ja samo, Oče, i ne tvrdim ništa. Pomozi mi, Bože, i povedi me.

Ko bi se osmelio da kaže da ne postoje tri vremena, kao što su nas kao decu učili, i kao što mi podučavamo decu- prošlost, sadašnjost i budućnost- već jedino sadašnjost?'

**Napomena:** Odgovore na zadata pitanja, napisane eseje i komentare ili eventualne nedoumice i pitanja u vezi sa predviđenim tekstom koji se tumači slati na e/mejl adresu; nebojsaban@gmail.com

**mr N. Banović**